Йод дефициты сәләмәтлек өсөн бик ҡурҡыныс. Йод ярҙамында эшләнә торған гормондар кеше организмының барлыҡ органдарына һәм системаларына йоғонто яһай. Йәш организм өсөн йод етмәүе бигерәк тә ҡурҡыныс. Өс йәшкә ҡәҙәре сабыйҙарҙың психик үҫешенә тотҡарлыҡтар килеп сығырға мөмкин, ә өлкәнерәктәре үҫештән артта ҡала, кәүҙә ауырлығы арта һәм йыш ауырый. Йодҡа ҡытлыҡ гормондар синтезы боҙолоуға ла килтерә.